gl gl gl gl en en gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt en gl gl gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt gl en gl gl gl gl gl gl gl gl gl gl gl gl gl gl gl gl sv gl pt gl es gl gl gl ca es gl fr gl gl gl gl en gl es en en es es en gl eo de en es gl gl gl pt
tascas e petiscos Alternar menú
teoría e práctica Alternar menú
lido nun libro Alternar menú
cocido de lalin Alternar menú
o cocido Alternar menú
que é un cocido?
teoría e práctica Alternar menú
lido nun libro Alternar menú
cocido de lalin Alternar menú
Por Naddock / 31 de Agosto de 2022 31 de Agosto de 2022 / restaurantes
De Iván Domínguez. Calella da Estacada 9, A Coruña. 981979477. Cociña de autor con DO atlántica e fondas raíces ancoradas no mar. Comedor moderno con cociña aberta. Menú longo 85€.
Segunda colaboración de Hugo e Carmen (ver primeira, a súa visita ao Abac de Jordi Cruz) nunha participación que promete continuidade.
En pouco máis de catro anos, Iván Dominguez deixou de ser unha sorpresa agradable para se converter nunha das realidades máis afianzadas no panorama gastronómico galego.
Tamén no nacional despois de abrir NaDo-Madrid.
E agora, ademais, a cociña estacional de Penaguda, taberna de verán en Sanxenxo.
A miña opinión persoal é que un mozo —non tan mozo—, que despois de 15 anos enrolado nas cociñas dun buque da Armada, é quen de deixar todo e volver a estudar no instituto (Fragas do Eume), merece todo o que se lle pode desexar a unha persoa afouta, coas ideas claras e ansia de apreder, decidida, con coraxe, digna do máximo respecto. O paso posterior por Marcelo, Loxe Mareiro ou Alborada non son máis que a lóxica recompensa á súa loable decisión de regresar ás aulas despois de quince anos de traballo entre fogóns para reforzar coa teoría toda a súa bagaxe práctica.
NaDo-Coruña é un local pequeno —máximo 15 comensais— cos espazos cociña e comedor indiferenciados. Decoración moderna moi sobria que resulta agradable e acolledora. Chama a atención o deseño das mesas a partir dunha estrutura base que permite xogar con táboas para adaptarse aos distintitos grupos de comensais.
Trato moi amigable no que destaca a presenza en moitos momentos dun Iván próximo, falengueiro e moi amigable.
Dous menús de degustación: o Arnela (benvida, aperitivos, 5 pases e 1 sobremesa) de 65 euros, e o Cunca (benvenida, aperitivos, 8 pases e 2 sobremesas.
A filosofía de NaDo queda clara na descrición que se fai na páxina de Iván Domínguez no sitio do Grupo Nove: cociña contemporánea, atlántica, atenta ás novas técnicas pero postas a disposición da despensa que ofrecen a terra e o mar en Galicia.
Cociña directa, sen artificios, chea de matices, que chega directa ao padal.
Folla de espirulina, anchoa e madreperla
Aperitivos: Pemento vermello, Tomate, Feixón, Chalota, Coliflor
Mexillón, figo e aptenia
Bonito cru, tomate e capuchina
Lumbrigante e pataca suflé
Ameixa babosa “Codium Cream”
Vieira e Holandesa de ceboliña
Robaliza, espinaca, mostaza e escabeche de capón
Codorniz e gromo en vinagre
Pesego, baga da paixón e tona agre
Galmesano, abelá e millo
O flan de NaDo
Menú moi completiño con protagonismo para o produto do mar. A terceira sobremesa, o flan, vén a maiores do menú; agradécese.
Un comentario: ingredientes que non me gustan ou non coñecía e me resultaron deliciosos.
Moitos destaques: a conxunción en boca de todos os compoñentes da segunda sobremesa (queixo, millo e abelá), o mollo verde —codium— das ameixas, a textura da vieira, o mexillón e o figo… En fin, encantados con toda a comida.
Calella da Estacada, 9
+34 981 97 94 77
• Como, logo existo • Desde 2010 • Wordpress, tema Astra • Política de privacidade